**51.§**

**Par biedrības „Ogres Rotarakta klubs” iesnieguma par atbrīvošanu**

**no pašvaldības nodevas izskatīšanu**

(S.Bertmane, L.Zvejniece, E.Helmanis)

Izskatot biedrības „Ogres Rotarakta klubs” *(lēmuma adresāts)*, reģ.Nr.LV40008110760, jurid. adrese Brīvības iela 12, Ogre, Ogres nov., LV-5001, 21.08.2013. iesniegumu (reģistrēts pašvaldībā ar Nr.1-10.4/562) atbrīvot no pašvaldības nodevas par publiska pasākuma - kultūras, mūzikas un mākslas festivāla „Cita Vide: Mehāniskā pļava” - organizēšanu Ogres salā, Salas ielā 5a, Ogrē, laika periodā no 23.08.2013. plkst.1800 līdz 25.08.2013. plkst.1200, jo šo festivālu organizē Ogres jaunieši paši saviem spēkiem un brīvprātīgi un jauniešu finanšu resursi ir ierobežoti, festivāls ir kā Ogres novada pašvaldības projekta „Young Active Creative” (īstenots Latvijas-Igaunijas pārrobežu programmas ietvaros 2012.-2013.g.) projekta turpinājums;

noklausoties Ogres novada pašvaldības juridiskās nodaļas vadītājas Stefānijas Bertmanes paskaidrojumus, ka 20.08.2013. „Ogres Rotarakta klubs” izsniegta atļauja Nr.1-10.4/518 kultūras, mūzikas un mākslas festivāla „Cita Vide: Mehāniskā pļava” organizēšanai; saskaņā ar festivāla plānu un Ogres novada domes 25.11.2010. saistošo noteikumu Nr.32/2010 “Ogres novada pašvaldības nodevas” (turpmāk - saistošie noteikumi Nr.32/2010) 4.1.4.1.punktu aprēķinātā pašvaldības nodeva par šo pasākumu ir 115,- Ls;

noklausoties biedrības „Ogres Rotarakta klubs” pārstāves Lauras Zvejnieces paskaidrojumus, ka uz pasākumu neieradās tik daudz apmeklētāju, cik bija plānots; budžeta iztrūkums šobrīd esot 5000 lati. Sponsori, kas sākumā bija solījuši ziedot, divas nedēļas pirms pasākuma atteica. Biedrība vēršas Ogres novada domē ar lūgumu atbrīvot biedrību no pašvaldības nodevas samaksas par minēto pasākumu. Biedrība šo festivālu organizē pirmo gadu. Pasākumu apmeklēja 1600 interesenti, no tiem 750 apmeklētāji iegādājās biļetes; pārējie apmeklēja pasākumu ar ielūgumiem;

un pamatojoties uz saistošo noteikumu Nr.32/2010 1.5. punktu, kas nosaka, ka *dome, izskatot fizisko vai juridisko personu iesniegumus, ir tiesīga atbrīvot no noteikumos minēto nodevu samaksas vai samazināt to apmēru arī citos, noteikumos neminētos, gadījumos,*

**balsojot: PAR –** 16 balsis (E.Bartkevičs, A.Ceplītis, E.Dzelzītis, V.Gaile, E.Helmanis, R.Javoišs, S.Kirhnere, J.Laizāns, M.Legzdiņš, A.Mangulis, Dz.Mozule, V.Pūķe, M.Siliņš, L.Strelkova, I.Tamane, I.Vecziediņa), **PRET** – nav, **ATTURAS** – nav,

Ogres novada dome **NOLEMJ:**

1. **Atbrīvot**  biedrību „Ogres Rotarakta klubs” no pašvaldības nodevas samaksas par publiska pasākuma - kultūras, mūzikas un mākslas festivāla „Cita Vide: Mehāniskā pļava” - organizēšanu Ogres salā, Salas ielā 5a, Ogrē, laika periodā no 23.08.2013. plkst.1800 līdz 25.08.2013. plkst.1200**.**
2. **Kontroli** par lēmuma izpildi izpilddirektoram **Pēterim Špakovskim**.

*Šo lēmumu var pārsūdzēt Administratīvajā rajona tiesā Baldones ielā 1A, Rīgā, LV-1007, viena mēneša laikā no lēmuma spēkā stāšanās dienas.*